《去不返》
唐代·曹邺

寒女不自知，嫁为公子妻。亲情未识面，明日便东西。

但得上马了，一去头不回。双轮如鸟飞，影尽东南街。

九重十二门，一门四扇开。君从此路去，妾向此路啼。

但得见君面，不辞插荆钗。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。